ལོ་འདི་དག་གི་རིང་ལ།རྒྱལ་ཁབ་ཀྱི་ལས་གཏོད་བྱེད་ཐབས་བྱ་བའི་དགོངས་དོན་ལག་ལེན་མཐར་ཕྱིན་བྱེད་པ་དང་རང་ཞིང་གི་ལས་གཏོད་བྱེད་ཐབས་བྱ་བར་སྐུལ་འདེད་བྱེད་ཆེད།ཞིང་ཆེན་ཚན་རྩལ་ཐིན་གྱིས་བྱ་བའི་ནུས་ཤུགས་མུ་མཐུད་དུ་ཆེས་ཆེར་བཏང་ཞིང་ཚན་རྩལ་པུའུ་ཡི་ལས་གཏོད་བྱེད་ཐབས་ཀྱི་བྱ་བའི་ཆེད་ཁེ་ཧུར་ཐག་གིས་བརྩོན་ལེན་བྱས་པ་རེད།དེ་ཡང་མདོག་ལྡན་ལྕགས་རིགས་དང་སྐྱེ་དངོས་སྨན་རྫས་ལས་སྣོན།ནུས་ཁུངས་གསར་པ།རྒྱུ་ཆ་གསར་པ་སོགས་རང་ཞིང་གི་ཐོན་ཁུངས་ཕུལ་བྱུང་གཙོར་བཟུང་སྟེ་ཕུལ་བྱུང་ཐོན་ལས་གཅིག་བསྡུས་སྒོས་ལས་གཏོད་བྱེད་པའི་ཐབས་ལམ་གྱི་གསབ་སྦྱོང་དར་སྤེལ་བྱས་ཏེ།ཚན་རྩལ་བྱེད་ཐབས་དང་ལས་གཏོད་གཞུང་ལུགས་ཀྱི་གྲུབ་འབྲས་འབོར་ཆེན་བེད་སྤྱོད་བྱེད་པའི་དོན་དངོས་ཐད་ཀྱི་ཤེས་ལྡན་པ་སྐྱེད་བསྲིངས་ཀྱིས་ཁེ་ལས་འཕེལ་རྒྱས་ཀྱི་དགོས་མཁོ་ཡོངས་སུ་བསྐངས་པ་དང་ཁེ་ལས་ལག་རྩལ།དོ་དམ་མི་སྣ་བཅས་ཀྱིས་ཐོན་ལས་ཀྱི་ཇུས་འགོད་དང་ཞིབ་འཇུག་གསར་སྤེལ།རང་བདག་ཤེས་བྱའི་ཐོན་དབང་སོགས་ཀྱི་ཐད་ལ་བྱེད་ནུས་འདོན་སྤེལ་བྱེད་པ་ནུས་པ་གལ་ཆེན་ལྡན་པ་རེད།